b'\n_START_ARTICLE_\nLjudje s ceste\n_START_SECTION_\nObnova dela\n_START_PARAGRAPH_\nJanez Svetelj je bil izobra\xc5\xbeen mo\xc5\xbe z dokon\xc4\x8danimi osmimi razredi. \xc5\xbdivel je v revni dru\xc5\xbeini in zato se je odlo\xc4\x8dil, da gre od doma za bolj\xc5\xa1im \xc5\xbeivljenjem. Doma se je zlagal, da je v mestu na\xc5\xa1el slu\xc5\xbebo in se seli tja, da bo imel kraj\xc5\xa1o pot do slu\xc5\xbebe. Resnica pa je bila druga\xc4\x8dna. V mestu je bil brezdelne\xc5\xbe, bera\xc4\x8d. Naposled se odlo\xc4\x8di, da si bo poiskal slu\xc5\xbebo, kljub recesiji, ki je ta \xc4\x8das vladala svetu. Vsak dan je hodil prebirat oglase, ki so bili pribiti na oglasno desko, da bi na\xc5\xa1el kakr\xc5\xa1nokoli delo. Opazi delo v Slovenskem zavodu, vendar pa dela ne dobi, saj ga ravnatelj zavoda gleda zvi\xc5\xa1ka, ker ni prihajal iz mesta, ampak s pode\xc5\xbeelja. Ravnatelj do reve\xc5\xbeev ni toleranten. Janez namesto slu\xc5\xbebe dobi 15 cigaret. Ker ne kadi, se ustavi v bli\xc5\xbenji trafiki in proda cigarete, da dobi denar za kruh in \xc5\xa1unko. Pri branjevki, kjer kupuje hrano, sre\xc4\x8da Ivana Mo\xc5\xbeino. Mo\xc5\xbeina je revolucionar, izobra\xc5\xbeen \xc4\x8dlovek, ki se bori za socialno enakost. Pridiga mu o \xc5\xbeivljenju, odpravita se v gostilno, kamor zahajajo le bogatej\xc5\xa1i ljudje. Sre\xc4\x8data ravnatelja zavoda, kjer se je Janez \xc5\xbeelel zaposliti. Ravnatelj s \xc5\xa1alami zabava brhko mladenko. V gostilni sta tudi mlad mo\xc5\xa1ki in starej\xc5\xa1a \xc5\xbeenska. Kot se izka\xc5\xbee kasneje, sta ljubimca. \xc5\xbdena vara svojega mo\xc5\xbea in ko za to mo\xc5\xbe izve, ponori in pretepe mlaj\xc5\xa1ega ljubimca._NEWLINE_Janez Svetelj in Ivan Mo\xc5\xbeina se napotita v tovarno, kjer zaposleni \xc5\xbeivijo v bedi in delajo cele dneve za minimalno pla\xc4\x8dilo, s katerim komaj pre\xc5\xbeivijo sebe in svoje dru\xc5\xbeine. Odpravita se naprej do branjevkinega doma. Ivan pozna njenega mo\xc5\xbea, Gorenjca, ki boleha za jetiko in je \xc5\xbee na robu smrti._NEWLINE_Njuna zadnja postojanka je v neki zapu\xc5\xa1\xc4\x8deni stavbi, kjer prebivajo vsi tisti, ki so brez dela, na robu pre\xc5\xbeivetja. Sanjajo o bolj\xc5\xa1em dnevu, o demonstracijah, kjer bodo izrekli svoje zahteve. Demonstracije se res organizirajo in vsi se jih udele\xc5\xbeijo. Janez zavzeto propagira in kri\xc4\x8di na vse strani, toda ko pogleda v nebo, "nebo le\xc5\xbei, kot da se ne bi zgodilo ni\xc4\x8d." (119)'